钦定古今图书集成/历象汇编/岁功典/第008卷 > 《甘草子》〈春〉王世贞
## 钦定古今图书集成/历象汇编/岁功典/第008卷 > 《甘草子》〈春〉王世贞

春暮。密打窗纱，阵阵梨花雨韐匝。迸胭脂，绮袖调鹦
鹉。　轻煖软寒相劖，剁做不痒不疼情绪。倩得张郎
画眉妩。任子规凄楚。

《前调》：〈夏。〉　　　　　　　　　前人。

长夏。懒约钗钿，腕素偏幽雅。越苎水精凉，楚簟玻璃
砑。　如醉如醒朦胧者，忽小弹、花影墙下。怕是萧郎，
故相惹，去问他真假。

《前调》：〈秋。〉　　　　　　　　　前人。

《秋半》，密约刚逢，天上菱花满。掩面扇纨轻，可体衫罗
缓。　丢抹腰红勾双腕，笑指那嫦娥无伴。窃药欺郎
行偏短，守广寒空馆。

《前调》：〈冬。〉　　　　　　　　　前人。

“冬尽，玉涩鸦寒，落照看看准。别馆闭猧儿，为待郎来
稳。　晕月旋收霜仍紧。怕去路、香踪还认。百计凄皇，
为他隐，屐齿铺妆粉